
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 89
[bookmark: _Hlk210812748]privind aprobarea contractării unui împrumut
în valoare de 7.000.000 lei, în conformitate cu prevederile art. 1 din
Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului

Consiliul Local al comunei Golăiești, județul Iași, întrunit în ședința extraordinară din data de 08.10.2025;
[bookmark: _Hlk210812507]Având în vedere temeiurile juridice, respectiv prevederile:
a) art. 1 alin. (5), art. 120 și ale art. 121 alin. (1) și (2) din Constituția României, republicată;
b) art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2), precum și ale art. 1.166 și următoarele din Legea nr. 287/2009 privind Codul civil, republicată, cu modificările și completările ulterioare, referitoare la contracte;
d) art. 129 alin. (1), alin. (2) lit. b) și alin. (4) lit. b) și ale art. 155 alin. (1) lit. c) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
e) art. 13 din Ordonanța de urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare;
f) art. 61-66 și 76^1 din Legea nr. 273/2006 privind finanțele publice locale, cu modificările și completările ulterioare;
g) art. 2 lit. c), k), p), art. 5 alin. (1) și ale art. 6, 9 și 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare;
h) art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului;
i) Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare,
ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
se menționează următoarele avize, prevăzute de lege:
Luând act de:
a) Referatul de aprobare prezentat de către primarul comunei Golăiești, în calitatea sa de inițiator;
b) Raportul compartimentului de resort din cadrul aparatului de specialitate al primarului;
c) viza de control financiar preventiv propriu acordată asupra acestui proiect de operațiune;
d) avizul comisiilor de specialitate a Consiliului Local Golăiești.
În temeiul prevederilor art. 139 alin. (1) și alin. (3) lit. b), coroborate cu cele ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Consiliul Local al Comunei Golăiești adoptă prezenta hotărâre

Art. 1
Se aprobă contractarea de la Ministerul Finanțelor a unui împrumut din venituri din privatizare, în valoare 7.000.000 lei, cu o maturitate de 10 ani, din care 12 luni perioadă de grație.
Art. 2
Contractarea împrumutului prevăzut la art. 1 se face pentru proiectul din cadrul Planului Național de Redresare și Reziliență al României, COMPONENTA 1 – Managementul apei - „Extindere rețea de alimentare cu apa si canalizare in comuna Golăiești, județul Iași”, pentru care va fi întocmită cererea pentru autorizarea contractării împrumutului.
Art. 3
Din bugetul local al Comunei Golăiești se asigură integral plata serviciului anual al datoriei publice locale aferent împrumutului prevăzut la art. 1.
Art. 4
(1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Comunei Golăiești următoarele date:
a) hotărârea Comisiei de autorizare a împrumuturilor locale, precum și orice modificări și/sau completări ale acesteia;
b) valoarea împrumutului contractat, în valuta de contract;
c) gradul de îndatorare a Comunei Golăiești;
d) durata serviciului datoriei publice locale, cu precizarea perioadei de grație și a perioadei de rambursare a împrumutului;
e) dobânzile, comisioanele și orice alte costuri aferente fiecărei finanțări rambursabile;
f) plățile efectuate din fiecare finanțare rambursabilă.
(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.
Art. 5
Cu ducerea la îndeplinire a prezentei hotărâri se însărcinează primarul Comunei Golăiești.
Art. 6
Prezenta hotărâre se comunică, prin intermediul secretarului Comunei Golăiești, în termenul prevăzut de lege, primarului Comunei Golăiești și prefectului județului Iași și se aduce la cunoștința publică prin afișarea la sediul primăriei, precum și pe pagina de internet www.golaiesti.ro.

Dată astăzi, 08.10.2025
                                                                                                                        CONTRASEMNEAZĂ,
[bookmark: _Hlk101186134]PREȘEDINTE DE ȘEDINȚĂ,                  SECRETAR GENERAL AL COMUNEI,      CIBOTARU DUMITRU                                       Delegat, Jr. MICU ELENA ALEXANDRA

